(ЕС) 2016/759 на Комисията (9), като всички тези актове се отменят с Делегиран регламент (ЕС) 2020/692, считано от 21 април 2021 г. Освен това други списъци са установени в Решение 2006/168/ЕО на Комисията (10), Решение 2008/636/ЕО на Комисията (11), Регламент (ЕО) No 1251/2008 на Комисията (12), Решение 2010/472/ЕС на Комисията (13), Решение за изпълнение 2011/630/ЕС на Комисията (14), Решение за изпълнение 2012/137/ЕС на Комисията (15), Регламент за изпълнение (ЕС) 2018/659 и Решение (ЕС) 2019/294 на Комисията (16), като всички тези актове се отменят с настоящия регламент за изпълнение.
 (5)
 По силата на новата уредба в областта на здравеопазването на животните, установена с Регламент (ЕС) 2016/429, е целесъобразно в един акт на Комисията да се изготви пълен набор от списъци на трети държави, територии или зони от тях, от които, въз основа на ветеринарно-здравните изисквания, е разрешено въвеждането в Съюза на пратки с животни, със зародишни продукти и с продукти от животински произход, попадащи в приложното поле на Делегиран регламент (ЕС) 2020/692. Това е в съответствие с възприетия с Делегиран регламент (ЕС) 2020/692 подход, при който в един акт на Комисията се установяват ветеринарно-здравните изисквания за въвеждането в Съюза на тези пратки. Освен това така се осигурява по-голяма последователност и прозрачност на законодателството на Съюза.
 (6)
 Поради тази причина решения 2006/168/ЕО и 2008/636/ЕО, Регламент (ЕО) No 1251/2008, Решение 2010/472/ЕС и решения за изпълнение 2011/630/ЕС и 2012/137/ЕС, Регламент за изпълнение (ЕС) 2018/659 и Решение (ЕС) 2019/294 следва да бъдат отменени, считано от 21 април 2021 г. Поради това с настоящия регламент следва да се установят нови списъци на трети държави и територии или зони от тях, които списъци да заменят съществуващите списъци на трети държави и територии или зони или компартменти от тях, от които е разрешено въвеждането в Съюза на пратки с животни, със зародишни продукти и с продукти от животински произход. Съществуващите понастоящем списъци са изготвени с оглед както на здравеопазването на животните, така и на безопасността на храните, когато е уместно. Новите списъци обаче следва да бъдат изготвени поотделно, по-специално въз основа на ветеринарно-здравните изисквания, предвидени в Регламент (ЕС) 2016/429, и на изискванията за безопасност на храните, предвидени в Регламент (ЕС) 2017/625.
 (7)
 В някои случаи само определени зони или компартменти от дадена трета държава или територия отговарят на всички критерии, установени в член 230, параграф 1 от Регламент (ЕС) 2016/429, и на съответните ветеринарно-здравни изисквания, установени в Делегиран регламент (ЕС) 2020/692. В тези случаи въвеждането в Съюза на определени видове и категории животни, зародишни продукти и продукти от животински произход следва да бъде разрешено само ако те идват от такива зони или компартменти от съответната трета държава или територия. Поради това в настоящия регламент следва във всеки списък ясно да се посочи(ат) зоната(ите), или, когато става въпрос за аквакултурни животни, компартмента(ите) на третите държави или територии, които отговарят на посочените ветеринарно-здравни изисквания.
 (8)
 В член 231, буква в) от Регламент (ЕС) No 2016/429 се предвижда, че в списъците, установени от Комисията съгласно член 230, параграф 1 от същия регламент, следва да се посочи и на какви специални условия